CELEX: 62014TN0833
Language: lt
Date: 2014-12-23 00:00:00
Title: Byla T-833/14: 2014 m. gruodžio 23 d. pareikštas ieškinys byloje Søndagsavisen/Komisija

27.4.2015   
            
            
               LT
            
            
               Europos Sąjungos oficialusis leidinys
            
            
               C 138/51
            
         2014 m. gruodžio 23 d. pareikštas ieškinys byloje Søndagsavisen/Komisija
   (Byla T-833/14)
   (2015/C 138/68)
   Proceso kalba: danų
   
      Šalys
   
   
      Ieškovė: Søndagsavisen A/S (Søborg, Danija), atstovaujama advokato M. Honoré
   
      Atsakovė: Europos Komisija
   
      Reikalavimai
   
   
               —
            
            
               Panaikinti 2014 m. liepos 9 d. Komisijos sprendimą nereikšti prieštaravimų dėl tam tikros reklamos atleidimo nuo mokesčių (SA.35683).
            
         
               —
            
            
               Priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškovė, kuri yra pagalbos gavėjos konkurentė, teigia, kad Komisija turėjo padaryti išvadą, jog kilo abejonių dėl to, ar reklamos, pateikiamos leidiniuose, kurie nėra skirti konkretiems asmenims, ir prenumeruojamuose laikraščiuose, pristatomuose į namus, atleidimas nuo mokesčių yra pagalba.
   Ieškovė tvirtina, kad Komisija atitinkamai turėjo nuspręsti inicijuoti formalią tyrimo procedūrą, numatytą SESV 108 straipsnio 2 dalyje ir Reglamento Nr. 659/1999 (1) 4 straipsnio 4 dalyje. To nepadariusi Komisija pažeidė ieškovės procesines teises, turimas pagal SESV 108 straipsnio 2 dalį.
   Savo teiginį, kad kilo pagrįstų abejonių, ieškovė grindžia tokiais argumentais:
   
               —
            
            
               Komisija bylą nagrinėjo labai ilgai ir pats šis laikotarpis rodo, kad kilo pagrįstų abejonių – kad ir dėl to, kad procedūra buvo susijusi su pagalbos schema, apie kurią pranešta pagal SESV 108 straipsnio 3 dalį,
            
         
               —
            
            
               Komisijos sprendimas nemotyvuotas, kiek tai susiję su reklamos, pateikiamos leidiniuose, kurie nėra skirti konkretiems asmenims, ir prenumeruojamuose laikraščiuose, pristatomuose į namus, atleidimu nuo mokesčių ir
            
         
               —
            
            
               Komisija neišsamiai ir neteisingai išnagrinėjo Danijos teisės aktus dėl reklamos mokesčių, kai siekė nustatyti, ar reklamos, pateikiamos leidiniuose, kurie nėra skirti konkretiems asmenims, ir prenumeruojamuose laikraščiuose, pristatomuose į namus, atleidimas nuo mokesčių yra valstybės pagalba.
            
         
      (1)  1999 m. kovo 22 d. Tarybos reglamentas (EB) Nr. 659/1999, nustatantis išsamias EB Sutarties 93 straipsnio taikymo taisykles (OL L 83, p. 1; 2004 m. specialusis leidimas lietuvių k., 8 sk., 1 t., p. 339).